CELEX: 32017R0226
Language: fi
Date: 2017-02-07 00:00:00
Title: Komission täytäntöönpanoasetus (EU) 2017/226, annettu 7 päivänä helmikuuta 2017, tiettyjen tavaroiden luokittelusta yhdistettyyn nimikkeistöön

10.2.2017   
               
               
                  FI
               
               
                  Euroopan unionin virallinen lehti
               
               
                  L 35/3
               
            KOMISSION TÄYTÄNTÖÖNPANOASETUS (EU) 2017/226,
      annettu 7 päivänä helmikuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 7 päivänä helmikuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Lelut, jotka ovat samassa vähittäismyyntipakkauksessa ja joihin kuuluu
                     
                                 —
                              
                              
                                 paristokäyttöinen veturi ja vaunu, muovia,
                              
                           
                                 —
                              
                              
                                 puiset raiteet,
                              
                           
                                 —
                              
                              
                                 liikennemerkkejä, matkustajavaunuja, ihmishahmoja, eläimiä, puita jne.
                              
                           Katso kuva (*1)
                     
                  
                  
                     9503 00 70 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 00  ja 9503 00 70  nimiketekstien mukaisesti.
                     Luokittelu CN-koodiin 9503 00 30  (sähköjunat, myös niiden raiteet, opasteet ja muut tarvikkeet) ei tule kyseeseen, koska lelusarja sisältää myös muita puisia ja muovisia leluja, kuten liikennemerkkejä, matkustajavaunuja, ihmishahmoja, eläimiä ja puita, jotka ovat erillisiä leluja. Toisin kuin juna-asema, tasoristeys ja rautatiesilta, nämä lelut eivät liity suoraan sähköjunaan ja raiteisiin, eikä niitä sen vuoksi katsota sähköjunan tarvikkeiksi (ks. myös Harmonoidun järjestelmän selitykset, nimike 9503 , D kohta, 4 alakohta).
                     Lelusarja koostuu erityyppisistä tavaroista, jotka on suunniteltu lasten ja aikuisten ajanvietteeksi ja jotka ovat samassa vähittäismyyntipakkauksessa (ks. myös Harmonoidun järjestelmän selitykset, 95 ryhmä, yleisohjeet sekä selittävät huomautukset CN-koodiin 9503 00 70 ).
                     Tavara on sen vuoksi luokiteltava CN-koodiin 9503 00 70  sarjoina oleviksi muiksi leluiksi.
                  
               
            (*1)  Kuva on ainoastaan ohjeellinen.